שכנוע ידידותי

שכנוע ידידותי (באנגלית: Friendly Persuasion) הוא סרט קולנוע אמריקאי משנת 1956 בהפקתו ובימויו של ויליאם ויילר, עם גרי קופר, דורותי מקגוויר ואנתוני פרקינס בתפקידים הראשיים.

התסריט של מייקל וילסון מבוסס חלקית על הרומן "שכנוע ידידתי" של ג'סמין וסט משנת 1945. שמו של וילסון הושמט מרשימת הקרדיטים היות שנכלל בהרשימה השחורה של הוליווד בתקופת המקארתיזם. שמו הוחזר ב-1996.

שיר הנושא "Thee i Love" (הקוויקרים משמשים במילה thee במקום you) המושר בפי פט בון הפך ללהיט עם ביצועים נוספים של ארתה פרנקלין, קליאו ליין, ג'וני מאטיס, בינג קרוסבי, ארבעת האסים ועוד.

הסרט מספר על משפחת קווייקרים בתקופת מלחמת האזרחים האמריקאית המתמודדת עם עקרונות של אי-אלימות, והצורך להצטרף למלחמה כיתר האזרחים כדי להגן על עצמם ורכושם.
==תקציר העלילה==
העלילה מתרחשת בשנת 1862 בדרום אינדיאנה אצל משפחת בירדוול המשתייכת לקהילת הקווייקרים באזור. אב המשפחה הוא ג'ס בירדוול (גרי קופר) המנהל חווה חקלאית ומשתלה ביחד עם אשתו אלייזה (דורותי מקגוויר) וילדיהם ג'וש (אנתוני פרקינס), מאטי (פיליס לאב) וג'ס הקטן (ריצ'רד אייר). בחווה עובד גם אנוך (ג'ואל פלואלן) שהוא עבד משוחרר שברח מהדרום שם נמצאת עדיין משפחתו.

הם נבדלים במנהגים ולבוש משכניהם המתודיסטים, בכנסיות שלהם אין מוזיקה וזמירות אלא כל פעם מישהו קם ונושא דברים. אלייזה מחמירה יותר מבעלה וכאשר הוא מתפתה להכניס לביתם עוגב, היא עוברת לישון במתבן עד שהרוחות נרגעו והעוגב מאופסן בעלית הגג.

סאם ג'ורדן (רוברט מידלטון) הוא שכנם של הבירדוולים והוא נוהג לבצע תחרות מרוץ עגלות עם משפחת בירדוול ותמיד מנצח. ג'ס מחליט להחליף את הסוס בסוסה של האלמנה הדספת' (מרג'ורי מיין) שלה שלוש בנות המתחננות לג'וש שיתחתן אתן.

גארד ג'ורדן (פיטר מארק ריצ'מן) בנו של סאם הוא קצין בצבא האיחוד. הוא מאוהב במאטי (פיליס לאב) ומנסה לשכנע את משפחתה בחשיבות הגיוס להגנה על חייהם ורכושם. מייג'ור הארוויי (תאודור ניוטון) מצבא האיחוד מגיע לאספה של הקוויקרים ומנסה לשכנע אותם באפן ידידותי על הצורך בגיוס נגד צבא הקונפדרציה אבל זה לא משכנע אותם בגלל התנגדותם לאלימות.

יחידות של צבא הקונפדרציה מתקרבות לאזור ובדרכן הן משמידות ושורפות חוות רבות. לבסוף משתכנע ג'וש להצטרף לצבא כאזרח עם רובהו כדי ליצור קו הגנה על גדת הנהר. הדרומיים תוקפים בכוח גדול ונהדפים. ג'וש וסאם גארדן נפצעים. כשסוסו של ג'וש חוזר לבד, ממהר ג'ס לעלות עליו עם רובה כדי למצוא את בנו. הוא נתקל בסאם הפצוע הגוסס בין ידיו ונורה בידי חייל דרומי. כאשר החייל מתקרב אליו לבצע וידוא הריגה, מסתער עליו ג'ס, מכניע אותו ועומד לירות בו אך בגלל אמונתו הוא משחרר אותו.

בינתיים מגיעים חיילים דומים רעבים לחווה ואלייזה מקבלת אותם יפה, מאכילה אותם ומספקת להם ציוד כדי שלא ישרפו את החווה והם מסתלקים בהבעת תודה.

ג'ס מוצא את ג'וש פצוע ומביא אותו הביתה לטיפול והמשפחה מתאחדת שוב.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גרי קופר
|ג'ס בירדוול
|
|-
|דורותי מקגוויר
|אלייזה בירדוול
|
|-
|אנתוני פרקינס
|ג'וש בירדוול
|
|-
|פיטר מארק ריצ'מן
|גארד ג'ורדן
|
|-
|פיליס לאב
|מאטי בירדוול
|
|-
|ריצ'רד אייר
|ג'ס בירדוול הקטן
|
|-
|רוברט מידלטון
|סאם ג'ורדן
|
|-
|מרג'רי מיין
|האלמנה הדספס
|
|-
|ג'ואל פלואלן
|אנוך
|עבד משוחרר
|-
|תאודור ניוטון
|מייג'ור הארווי
|
|}

==פרסים==
===מוועמדות לשישה פרסי אוסקר===
*פרס אוסקר לסרט הטוב ביותר - ויליאם ויילר
* פרס אוסקר לבימוי הטוב ביותר - ויליאם ויילר
* פרס אוסקר לשחקן המשנה הטוב ביותר - אנתוני פרקינס
* פרס אוסקר לתסריט המעובד הטוב ביותר - מייקל וילסון
* פרס אוסקר לשיר המקורי הטוב ביותר - דימיטרי טיומקין ופול פרנסיס ובסטר
* פרס אוסקר למיקס הסאונד הטוב ביותר - גורדון גלנן וגורדון סוייר
* פרס דקל הזהב - ויליאם ויילר
* אנתוני פרקינס זכה בפרס גלובוס הזהב לשחקן חדש ומבטיח
* גרי קופר היה מועמד לפרס גלובוס הזהב לשחקן הטוב ביותר - סרט דרמה. דורותי מקגוויר הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

==קישורים חיצוניים==

* 

*[https://www.youtube.com/watch?v=gZvExs15jMM קדימון לשכנוע ידידותי], באתר יוטיוב
*[https://www.youtube.com/watch?v=5KAcdKrQtWw סצנת פגישה של הקוויקרים], באתר יוטיוב
*[https://www.youtube.com/watch?v=0XUwKB3cwiY&list=PLBuKkIPMxDvf_Uq2QVQVVgrmdXqlk7acS סצנת הקרב של ג'ס בירדוול], באתר יוטיוב
*[https://www.youtube.com/watch?v=zbEWiiuiItI&list=PLBuKkIPMxDvf_Uq2QVQVVgrmdXqlk7acS&index=2 בנות האלמנה שרות התחתן אתי], באתר יוטיוב
*[https://www.tcm.com/tcmdb/title/16760/friendly-persuasion#overview שכנוע ידידותי], באתר TCM
*[https://www.youtube.com/watch?v=oHzJLI2dEGE שיר הנושא thee i love בפי פט בון], באתר יוטיוב

קטגוריה:סרטי 1956
קטגוריה:סרטים אמריקאיים
קטגוריה:סרטים באנגלית
קטגוריה:סרטי גרי קופר
קטגוריה:סרטי מלחמת האזרחים האמריקנית
קטגוריה:סרטים אנטי-מלחמתיים
קטגוריה:סרטים מבוססי ספרים
קטגוריה:זוכי פרס דקל הזהב
קטגוריה:סרטי מטרו גולדווין מאייר